Keskustelu:Ateismin määritelmä

message: "Richard Dawkins on muodostanut sanaa geeni eli perintötekijä käyttäen uuden sanan ”meemi” eli mielen virus, jolla hän tarkoittaa helposti leviävää ja suosittua harhakäsitystä. ”Meemitön” olisi siis ihminen, joka on esimerkiksi jumalaton, ufoton tai horoskoopiton"
Noiden virkkeiden perässä on kaksi lähdeviitettä, toinen ei toimi eikä toisessa puhuta meemeistä tai Dawkinsista. Lisäksi Dawkins ei tarkoita meemillä harhakäsitystä vaan ylipäänsä mitä tahansa ideaa, ajatusta etc. joka leviää ihmisestä toiseen, oli se sitten harhaa tai totta. En siis käsitä mitä "meemittömällä" tässä haetaan. --Olimar  10. tammikuuta 2011 kello 02.06 (EET)
replies: text: Koko artikkelin viitteet pitäisi korjata ja tarkistaa. Kohta ei ole artikkelissa tärkeä ja sen voi siirtää, mutta minusta se osaltaan pohtii mitä uskonnottomuuden käsite tarkoittaa. Eräässä toisessa yhteydessä mainitaan, että sana uskonnoton voisi jonkin mielestä viitata luterilaisen kirkon jäseneen, joka kuuluu kirkkoon muun kuin uskon vuoksi. Meemitön viittaisi tietyllä tapaa suoremmin henkilöön, joka käsitteen kannattajan mielestä on ”mahdollisimman paljon vapaa meemeistä vapaa”. Dawkins-maininta liittyy sanan alkuperään, ei sen koko käyttöön. Kohdan pitäisi kuulua esimerkiksi "tarkoittaa ennen muuta" eli uskontokritiikin yhteydessä tai "on tarkoitettu". --Thi 10. tammikuuta 2011 kello 03.30 (EET)
replies: text: :Meemittömästä tulee itselleni mieleen, ettei henkilö X ole altistunut millekään meemille, mutta lienee epätodennäköistä, että hän olisi kokonaan meemitön. Kohtaa pitäisi vain jotenkin uudeelleenmuotoilla, esimerkiksi "uskontomeemitön" tms (jos sellaista sanaa edes on), jotta kävisi ilmi minkälaista meemiä tarkoitetaan.--Olimar  10. tammikuuta 2011 kello 12.52 (EET)
thread_title: Meemi

message: Tämä sivu on nyt liitetty Ateismiprojektiin. Sivun navigointimalline on muuttunut. Seuraavaksi kaikkien navigointimallineeseen liitettyjen artikkelien sisältöjen päällekkäisyydet tarkistetaan, liian pitkät artikkelit jaetaan pääotsikon alle jätetyiksi tiivistelmiksi ja pääotsikkolinkillä alkuperäiseen liitetyiksi uusiksi artikkeliksi. Jos päällekkäisyyksien poiston vuoksi navigointimallineeseen liitettyjä artikkeleita yhdistetään, päivitetään navigointimallinetta vastaavalla tavalla. Seuraavaksi stilisoidaan artikkelien tekstit sekä tarkistetaan ja täydennetään linkit ja viitteet. Jos osallistut tähän vaiheeseen, käytä työnalle ottamissasi sivuissa tilanteeseen sopivaa huomiomallinetta, kirjoita lyhyt toimintasuunnitelmakuvaus käsitelyyn ottamasi artikkelin keskustelusivulle ja linkitä se tiedoksi Ateismiprojentin muutosehdotus -sarakkeeseen. Välkky (keskustelu) 15. maaliskuuta 2021 kello 10.52 (EET)
replies: text: Sisältöä täydennetään seuraavista lähteistä (linkit muokkaussuunnitelmiin):
*Positiivinen ja negatiivinen ateismi
*Agnostinen ateismi
*Antiteismi
*Apateismi
*Ateistinen feminismi
*Tieteellinen ateismi
*Ignostismi
*
Välkky (keskustelu) 20. maaliskuuta 2021 kello 14.35 (EET)
replies: text: :Tähän sivuun on nyt sisällytetty Positiivinen ja negatiivinen ateismi -artikkeli ja siitä on tehty ohjaussivu artikkeliin Ateismin määritelmä.Loput listan artikkeleista on liitetty Ateismin määritelmä -artikkeliin pääartikkelilallineilla ja poistettu navigointimallineesta. Välkky (keskustelu) 30. maaliskuuta 2021 kello 13.26 (EEST)
replies: text: :: Niin on tehty, mutta oliko se järkevää, se on kysymys, jonka olen kysynyt pariinkiin kertaan tosiaalla, mutta kysytään nyt täälläkin. Tällä "Ateismin määritelmä" -sivulla ei ole yhtään kielilinkkiä. Sinä otit sivun Positiivinen ja negatiivinen ateismi, jossa on useita kielilinkkejä niin kuin näkyy, ja sulautit sen sivun tälle sivulle. Ennen projektisi aloittamista tämä sivu näytti tältä . Sen lisäksi olet myös kopioinut joistakin artikkeleista johdannon ja lisännyt sen sellaisenaan tälle sivulle ja lisännyt sitten pääartikkeli-linkin sille sivulle, josta olet sen johdannon kopioinut. Voisitko perustella, miksi teit tämän kaiken? kyykaarme (keskustelu) 4. huhtikuuta 2021 kello 13.52 (EEST)
thread_title:  Ateismiprojekti 

message: Tämänkin projektiin liittyvän sivun kehittäminen on kesken ja se kokoaa saman sateenvarjon alle eri ateismin lajeja. Tässä vaiheessa ne on koottu tälle määritelmä sivulle pääotsikoiden alle pääartikkelimallineilla. Aivan kuten totesit ottamalla niiden ingresseistä alustavat kuvaukset määrittelysivulle. Nämä artikkelit olivat aiemmin kahden eri navikointimallineen alla olevina ryppäinä. Vasta, kun rakenne on saatu kohdalleen ja artikkelien päällekkäisyydet on purettu, voidaan yksittäisiä sivuja muokata "erillisinä".
Tuohon positiivinen ja negatiivinen ateismi -sivuun liittyvä yksityiskohdan ratkaisu on todennäköisesti tilapäinen. Tuossa artikkelissa oli vain muutama lause ja sen asiasisältö siirtyi käytännössä kokonaan määrittelysivulle. Kun asiasisältöä ehditään tuottamaa lisää, voidaan nyt ohjaussuvuksi muuttunut sivu tehdä uudelleen normaslisivuksi (tai vaikka heti, mutta kaikea ei ehdi tehdä samanaikaisesti).
Ateismiprojekti on perustettu juuri siksi, että kokonaisuus pysyisi ehjänä myös tämän muutosprosessin ajan, koska kaikki muutokset vaikuttavat kokonaisuuteen ja sen yksittäisiin sivuihin.
Mielestäni on välttämätöntä perehtyä laajasti ja syvällisesti tämän sivujoukon sisältöihin, jotta siitä saadaan ehyt kokonaisuus. Määritelmäsivu ja siihen liittyvät slasivut ovat vasta pieni osa koko Ateismiprojektia.
On toivottavaa, että kaikki projektiin eri tavoin osallistuvat jaksavat perehtyä kokonaisuuteen riittävän syvällisesti. Pikaistuksilla tehdyt ratkaisut aiheuttavat kokonaisuudelle vain vahinkoa, eivätkä edistä kokonaisuuden kehittämistä. Projekti tarvitsee riittävästi elintilaa ja ratkaisuhakuista keskustelua. Kokonaisuus on monimutkainen, joten kaikki apu, neuvot ja opastukset ovat erittäin tervetulleita. Välkky (keskustelu) 4. huhtikuuta 2021 kello 15.21 (EEST)
replies: text: En saa perusteluistasi selvää, joten puran tälle tekemäsi sivujen yhdistämiset ja johdantojen kopioimiset eli palautan sivun sellaiseksi kuin se oli. Koska olet ilmeisesti vain kopioinut muilta sivuilta sisältöä (mainitsematta sitä yhteenvedossa niin kuin olisi kuulunut), niin omaa työtäsi ei mene hukkaan kuin ajallisesti (ja toki kaikki säilyy artikkelin historiassa). Palautan sen Positiivinen ja negatiivinen ateismi -sivun omaksi artikkelikseen, koska sitä on vaikea kehittää, jos se on ympätty tälle sivulle. Älä jatkossa tee tällaisia isoja muutoksia, ellet ole keskustellut siitä etukäteen, ja keskusteluun pitää osallistua vähintään toinen henkilö, joka on samaa mieltä muutosten tarpeellisuudesta. kyykaarme (keskustelu) 4. huhtikuuta 2021 kello 17.04 (EEST)
thread_title:  Ateismin määritelmä sivun kehittämisestä